钦定古今图书集成/明伦汇编/氏族典/第636卷 > 《凌迪知万姓统谱》 > 侯莫陈悦
## 钦定古今图书集成/明伦汇编/氏族典/第636卷 > 《凌迪知万姓统谱》 > 侯莫陈悦

按《魏书侯莫陈悦传》，“悦，代郡人也。父婆罗门，为驼牛
都尉。故悦长于河西，好田猎，便骑射。会牧子逆乱，遂
归尔朱荣，荣引为都督府长流参军，稍迁大都督。庄
帝初，除征西将军、金紫光禄大夫，封柏人县开国侯。
尔朱天先讨关西，荣以悦为天光右厢大都督。西伐

刺史，进爵为公，改白水郡。及天光向洛，使悦行华州
事。普泰中，除骠骑大将军、仪同三司、秦州刺史。永熙
三年正月，岳召悦共讨灵州，悦诱岳斩之，岳左右奔
散。悦遣人安慰云：“我别禀意旨，止在一人，诸君勿怖。”
众皆畏服，无敢拒违。悦心犹豫，不即抚纳，乃还入陇，
止永洛城。岳之所部聚于平凉，规还图悦，遣追夏州
刺史宇文黑獭。黑獭至，遂总岳部众，并家口入高平
城，以自安固，乃勒众入陇征悦。悦闻之，弃城，南据山
水之险，设陈候战。黑獭至，秦州刺史李景和密许翻
降，复绐悦帐下，散定秦州。景和先驱至城，据门慰辑。
悦部众离散，猜畏傍人，不听近己，与其二弟并儿及
谋杀岳者八九人，弃军迸走。数日之中，盘回往来，不
知所趣。左右劝向灵州，而悦不决，言“下陇之后，恐有
人所见”，乃于中山令从者悉步，自乘一骡，欲向灵州。
中路追骑将及，望见之，遂缢死。弟息部下悉见擒杀。